  Майя Бывальцева 2021-тӥ арын Удмуртиын 9 сюрс гектар пала музъемъёсты гурт возёс уже берыктӥзы. Со сярысь улосвыллэн тӧроез Александр Бречалов «ВКонтакте» мерлыко вотэсысь бамаз ивортӥз. Гурт возёсын ужасьёсмы таяз арын 8 сюрс 700 гектарлэсь трос музъемъёсты уже берыктӥзы. Валан понна – со Сарапуллэн интывылэз быдӟа луэ Александр Бречалов, Удмуртилэн тӧроезТуэ гурт возёсъёслы элькун коньдэтысь 44 миллион манет висъязы. Тужгес трос музъемъёсты улӟытӥзы Сарапул ёросын – 3 сюрс 300 гектар котыр. Аналтэм музъемъёсты гурт возёсэ берыктон борды Удмуртиын 2017-тӥ арын рос-прос басьтӥськизы. Со дырысен 35 сюрс гектар вылын ю-нянь но бакча сиёнъёс будыны кутскизы. Улосвыл тӧролэн кылъёсызъя, та дыре элькунын 200 сюрслэсь трос гыроно музъемъёс уже уг кутӥсько. Тодэ вайытом, 2020-тӥ арын Удмуртиын 7 сюрс 602 гектар мында аналтэм гурт возёс музъемъёсты уже берыктӥзы. Тегъёс: Ижкар Сарапул гуртвозёс музъемъёс АлександрБречалов  